Public procurement notice: Contract Notice
Published: 2018-12-15
Buyer: Helsingin kaupunki, kaupunkiympäristön toimiala, rakennuttaminen-palvelu
Country: FI
Contract type: Services
Procedure: Open procedure
CPV classification: 71530000: Construction consultancy services
Submission deadline: 2019-01-31
Award criteria: The most economic tender

Technical requirements: Helsingin kaupungin kaupunkiympäristön toimiala ja Helsingin kaupungin liikenneliikelaitos hankintarenkaana hakevat Kruunusillat-hankkeeseen allianssimalliin erikoistunutta hankintakonsulttia allianssikumppanien hankintaan. Kruunusillat-raitiotiehanke koostuu kolmesta (3) sillasta sekä raitiotieyhteydestä Helsingin keskustasta Laajasaloon. Hanke on päätetty toteuttaa Helsingin kaupunginvaltuuston päätöksellä.
Hankesuunnitelmassa (2016) kuvattu raitiotiehanke sekä siihen liitettävät katurakennushankkeet on päätetty toteuttaa toteutustapaselvitysten (2017 ja 2018) mukaisesti kokonaisurakan ja allianssin yhdistelmänä.
Tässä tarjouspyynnössä hankintakonsultilla tarkoitetaan konsulttia tai konsulttiryhmää, joka vastaa kokonaisuutena allianssikokonaisuuden rakentamisesta ja allianssikumppanien hankinnasta. Tilaajan puolesta työt on käynnistettävissä heti, kun hankintakonsultin valinta on lainvoimainen. Hankinnan kohde sekä konsultoinnin työt on määritelty liitteessä 1. Palvelunkuvaus.
Hankintakonsultointityön tavoitteena on kilpailuttaa hankkeen toteuttajat vuoden 2019 aikana. Hankintayksikkö kiinnittää tarjoajien huomiota siihen, että mikäli tarjoaja on aikeissa osallistua Kruunusillat-hankkeen toteutukseen allianssikumppanina tai sen alihankkijana, on mahdollista, että tarjoaja voidaan sulkea pois tarjouskilpailusta siksi, että tarjoajan osallistuminen vääristää kilpailua.
Tarjoajan on täytettävä ESPD-lomake, jolla tarjoaja vakuuttaa, etteivät sitä koske pakolliset poissulkemisperusteet. Mikäli tarjoaja on ryhmittymä, tulee ESPD-lomake täyttää jokaisesta ryhmittymän osakasyrityksestä. Jos tarjoaja vetoaa alihankkijan resursseihin täyttääkseen soveltuvuusvaatimukset, ESPD-lomake on täytettävä myös tällaisesta alihankkijasta. Jos tarjoaja on ryhmittymä tai jos tarjoaja vetoaa alihankkijan resursseihin täyttääkseen soveltuvuusvaatimukset, tarjoajaehdokkaan tulee ladata Tarjouspalvelussa tarjouksensa liitteeksi aiesopimus ryhmittymän perustamisesta tai alihankkijan kanssa tehty sopimus. Ryhmittymän osakasyritykset ovat yhteisvastuussa kaikesta hankintasopimuksen toteuttamisessa tilaajaa kohtaan. Ryhmittymän tulee järjestää laskutus siten, että ryhmittymällä on ainoastaan yksi (1) laskuttaja tilaajaa kohtaan. Tarjoaja vastaa alihankkijan osuudesta kuin omastaan.
Tarjoajan on täytettävä seuraavat rahoituksellista ja taloudellista tilannetta koskevat soveltuvuusvaatimukset:
1. Tarjoajan luottoluokitus tulee olla vähintään Suomen Asiakastieto Oy:n rating AA tai selvityksen perusteella vastaavaa tasoa.
Tilaaja tarkistaa tarjoajan luottoluokituksen Suomen Asiakastieto Oy:n luottoluokitustiedoista. Mikäli tarjoajan luottoluokitustietoja ei löydy Suomen Asiakastieto Oy:n luottoluokitustiedoista, on tarjoajan osoitettava luottokelpoisuutensa tilaajan pyynnöstä ennen hankintapäätöksen tekoa toimittamalla tilaajalle viiden (5) viimeisen tilikauden tilinpäätöstiedot, tiedot omavaraisuusasteesta sekä mahdolliset maksuhäiriöt.
Vastuuvakuutuksen tulee korvata yhden (1) vakuutuskauden aikana todetuista vahingoista vähintään 500 000 EUR.
Tilaaja tarkistaa tarjoajien tilaajavastuulain mukaiset tiedot Tilaajavastuu Oy:n Tilaajavastuu.fi-yritysraportista. Mikäli tarjouksen tekijänä on ryhmittymä, tarkistaa tilaaja tilaajavastuulain mukaiset selvitykset kaikilta ryhmittymän osakasyrityksiltä.
Mikäli tarjoaja ei ole liittynyt Tilaajavastuu Oy:n Luotettava Kumppani -palveluun tai tarjoajan tilinpäätöstiedot eivät ole Tilaajavastuu.fi-yritysraportissa mukana, pyytää tilaaja erikseen viimeistään ennen hankintapäätöksen tekoa seuraavat selvitykset:
- selvitys siitä, että yritys on merkitty ennakkoperintälain mukaiseen ennakkoperintärekisteriin, työnantajarekisteriin ja arvonlisävelvollisten rekisteriin;
- kaupparekisteriote, josta selviää yrityksen rekisteriin merkitsemisaika, toimiala, hallitus, muu johto, nimenkirjoittajat, tilintarkastajat, vastuuhenkilöiden henkilötiedot sekä onko viimeisimmät tilinpäätösasiakirjat toimitettu lainmukaisesti rekisteriviranomaisille sekä merkintä tai selvitys siitä, ettei yritystä tai sen toimihenkilöitä ole määrätty liiketoimintakieltoon;
- todistus verojen maksamisesta tai verovelkatodistus tai selvitys siitä, että verovelkaa koskeva veronsaajan hyväksymä maksusuunnitelma on tehty;
- todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkemaksuja koskeva maksunsaajan hyväksymä maksusopimus on tehty;